kardosdrur/scandi-wiki huggingface dataset:
Henkel

Henkel er en global opererende tysk koncern med varemærker og teknologi inden for tre forretningsområder: skønhed, vask og husholdningsrengøring samt lim, tætning og overfladebehandling. Virksomheden henvender sig til både forbrugere og industrien. 

Henkel blev grundlagt i 1876 og har i dag aktiviteter i 125 lande og ca. 47.000 medarbejdere. Hovedkontoret ligger i Düsseldorf. Henkel omsatte i 2012 for 16.510 millioner euro og havde et overskud på 2.335 millioner euro. Henkel er børsnoteret på DAX. I Henkels portefølje af internationale varemærker findes bl.a. Persil, Bref, Schwarzkopf, Fa, Pritt og Loctite.
 
Henkel Norden har varemærker, som er førende på markedet, fx Schwarzkopf, Barnängen, Loctite og Pattex. Henkel Norden har ca. 440 medarbejdere og omsatte for 207,6 millioner euro i 2012. 

I 2012 blev Henkel for sjette år i træk medtaget i Dow Jones Sustainability Index på grund af sit solide arbejde for bæredygtighed i hele verden.

Tidslinje 
Historien om Henkel globalt og i Norden
 1873 Barnängen i Sverige fremstiller sin første sæbe.
 1876 Fritz Henkel grundlægger virksomheden Henkel & Cie i Aachen i Tyskland.
 1878 Henkel starter produktion af vaske- og rengøringsmidler. Lancering af Henkels blegesoda.
 1907 Vaskepulveret Persil lanceres i Tyskland. Rengøringsmidlet Havu Mäntysuopa lanceres i Finland.
 1922 Henkel starter sin første produktion af lim – primært til eget brug. Persil lanceres i Danmark.
 1923 Henkel & Co. AS grundlægges i København.
 1924 Persil lanceres i Finland.
 1925 Henkel Kemiskt-Tekniskt Aktiebolag grundlægges i Stockholm.
 1930 Henkel AS grundlægges i Oslo. Henkel & Cie grundlægges i Helsinki med henblik på import af vaskemidler.
 1931 Henkel Kemiskt-Tekniskt AB i Stockholm opkøber Helios Kemisk-Tekniske Fabrikker. Produktionen af Persil og Vita Tvättbjörn starter et år senere.
 1954 Henkel lancerer sæben Fa.
 1956 Plastic Padding lanceres i Norden.
 1983 Det første fosfatfrie vaskepulver, Dixan, lanceres i Tyskland.
 1985 Henkel bliver børsnoteret på DAX i Tyskland.
 1992 Henkel opkøber Barnängen. Henkels nordiske virksomheder går sammen og danner Henkel Norden AB med hovedkontor i Stockholm.
 1995 Henkel opkøber hårvaremærket Hans Schwarzkopf GmbH, Hamburg.
 1997 Henkel opkøber Loctite og styrker sin position på verdensmarkedet for lim. Henkel opkøber Hackman Havi i Finland og styrker sin position inden for vaskemidler/husholdningsrengøring i Nordeuropa.
 2004 Henkel køber Dial Corporation i USA.
 2008 Henkel køber lim- og elektronikvirksomhederne inden for National Starch.

Kilder/henvisninger 

Henkels officielle hjemmeside 

Virksomheder i Düsseldorf
Kemivirksomheder fra Tyskland
Kosmetikvirksomheder fra Tyskland
Brau Union

Brau Union er det største østrigske bryggeri og er beliggende i Linz. Aktiemajoriteten har siden 2003 været ejet af Heineken.

Historie 
Virksomhedens historie går tilbage til 1921, hvor Braubank AG blev grundlagt af 5 mindre bryggerier. Siden da er flere og flere virksomheder indgået i samarbejdet og i 1998 kom den konstellation, der findes i dag kaldet Brau Union Österreich AG.

Eksterne henvisninger 
 Officiel hjemmeside  og 

Bryggerier i Østrig
Datterselskaber til Heineken
Lambiek

Lambiek er en tegneseriebutik og kunstgalleri i Amsterdam, Holland grundlagt i 1968 af Kees Kousemaker.

Forretningen har ligeledes udstillnger af kunst af tegneserietegnere som Robert Crumb, Daniel Clowes, Erik Kriek, André Franquin, Tanino Liberatore og Chris Ware.

Lambiek.net 
Deres hjemmeside har en online udstilling af kunst, en omfattende historisk sektion om hollandske tegneserier, og deres Comiclopedia er det største on-line bibliotek med tegneserietegnerbiografier.

Eksterne links 
 Lambiek English homepage
 History of Dutch Comics
 Comiclopedia

Amsterdam
Boghandler
KPMG

KPMG er en stor sammenslutning af individuelle revisionsfirmaer. KPMG har ca. 207.050 ansatte i et globalt netværk, der dækker 154 lande. Samlet omsætning for KPMG medlemsfirmaerne var i 2018 $28,96 mia. USD. KPMG har tre forretningslinjer: Finansiel revision, skat og konsulentservice. KPMG er en af de fire store revisionsfirmaer sammen med PricewaterhouseCoopers, Ernst & Young og Deloitte.

Selskabets hovedkvarter ligger i Amstelveen i Holland. På det danske marked indgik revisionsfirmaet C. Jespersen, stiftet 1919, i KMG i 1979 og senere i KPMG med det juridiske navn KPMG C.Jespersen Statsautoriseret Revisionsinteressentskab. C. Jespersen-navnet er senere droppet. I 2014 blev KPMG Danmark fusioneret med EY (Ernst & Young) i Danmark, hvorefter der blevet startet et nyt KPMG.

Navnet 
Navnet på firmaet, KPMG, er ikke rigtigt en forkortelse. Roden i navnet stammer dog fra fire partnere i de firmaer der fusionerede for at danne KPMG.
 K står for Klynveld. Dette stammer fra revisionsfirmaet Klynveld Kraayenhof & Co. grundlagt af Piet Klynveld i Amsterdam i 1917.
 P står for Peat, og stammer fra revisionsfirmaet William Barclay Peat & Co., der blev grundlagt af William Barclay Peat i London i 1870.
 M står for Marwick. James Marwick grundlagde revisionsfirmaet Marwick, Mitchell & Co. sammen med Roger Mitchell i New York City i 1897.
 G står for Goerdeler. Dr. Reinhard Goerdeler var i mange år formand for det tyske "Deutsche Treuhand-Gesellschaft" (DTG) og var senere formand for KPMG. Han krediteres for at have lagt grunden til KMG fusionen.

Referencer

Eksterne henvisninger 

 Officel international website
 KPMG Anthem
 KPMG Insiders news service 

Finansielle servicevirksomheder fra Nederlandene
Etableret i 1987
Revisionsfirmaer
Böhmischer Prater

Böhmischer Prater er en lille forlystelsespark beliggende ved Laaer Bergs mange rekreationssteder ved udkanten af Wien. I Böhmischer Prater finder man flere forlystelser, der er op imod 100 år gamle. Navnet "Prater" kommer af den store park i Wien kaldet Wiener Prater.

Böhmischer Prater ligger på selve Laaer Berg i udkanten af Laaer Wald i Wiens 10. bezirk Favoriten. Forlystelserne og spisestederne ligger langs en fodgængerzone. Tivoli i Böhmischer Prater udgør centrummet for forlystelserne i parken.

Forlystelsesparken opstod i den anden halvdel af det 19. århundrede. Fra den gamle fabrikskantine ved Wienerbergers fabrik opstod det første spisested på Laaer Berg. I år 1883 havde talrige familier, der levede af at optræde allerede slået sig ned i Böhmischer Prater. Disse stammede, som også flertallet af arbejderne på Wienerberger, fra de østrigske kronlande Bøhmen og Mähren. I de følgende år skete en stadig udbyggelse af forlystelsesparken. Under 2. verdenskrig, d. 11. december 1944, blev Böhmischer Prater næsten fuldstændig ødelagt på grund af bombeangreb. Efter genopbygningen i efterkrigstiden genvandt parken endelig sit nuværende udseende.

Som i det store Prater findes også i Böhmischer Prater et pariserhjul. Det har dog kun en diameter på 21 meter og 14 gondoler.

Eksterne henvisninger 

 www.tivoli.at 
 Böhmischer Prater – Familieudflugtsmål med historie 

Forlystelsesparker i Østrig
Parker i Wien
Eurobowl

Eurobowl er finalen i European Football League (EFL) i Amerikansk fodbold. Eurobowl er samtidig betegnelsen for det trofæ man vinder.

Kampe

Eksterne henvisninger 

Official Site 

Sportsarrangementer inden for amerikansk fodbold
Etableret i 1986

it:European Football League
Vienna Vikings

Vienna Vikings er et amerikansk fodboldhold fra Wien, der spillede med i European Football League. Vienna Vikings vundet Eurobowl 4 år i træk (2004-2007) og 2013. Holdet spiller i European League of Football (ELF) og Austrian Football League.

Holdet blev grundlagt i 1983 og de vandt deres første østrigske mesterskab i 1994 og har siden da vundet 15 østrigske mesterskaber.

I december 2005 ændredes holdets navn til Dodge Vienna Vikings fra det tidligere Crysler Vienna Vikings, hvorefter navnet igen fra starten af år 2008 ændredes til det Raiffeisen Vienna Vikings og 2017 til det Dacia Vikings.

Eksterne henvisninger
Officiel hjemmeside

Amerikansk fodbold i Østrig
Sport i Wien
Etableret i 1983
Thalys

Thalys er et højhastighedstognetværk bygget op omkring højhastighedslinjen mellem Paris og Bruxelles. Sporet deles med Eurostartogene, der kører fra Paris eller Bruxelles til London via Lille og Channel Tunnel. Systemet bruger to modeller af tog PBA og PBKA, der begge tilhører TGV (train à grande vitesse)-familien af højhastighedstog bygget af Alstom i Frankrig, selvom de ikke er identiske med de franske TGV togsæt.

Efter Bruxelles, er hovedbyerne på linjen Antwerpen, Haag, Rotterdam, Amsterdam, Liège, Aachen og Köln.

Eksterne links 
 Thalys.com Den officielle Thalys side til PC
 Thalys.mobi  Den officielle Thalys side til mobiltelefoner

Togforbindelser
Randers Raptors

Randers Raptors Floorball Club (også kaldt Randers Raptors) blev grundlagt i april 1999 af Hans Kristensen, som den første floorballklub i Randers.

Klubben nåede at spille i 2. division i sæsonen 00/01.

På grund af nedgang i spillerantallet blev klubben dog lukket igen i 2002.

Efter at have ligget stille i 3 år blev klubben i 2005 stiftet på ny af Morten Sørensen, Karsten Ulstrup Kristensen og Tom Jørgensen.
Det nye herrehold formåede fra 3. division at spille til oprykning i sæsonen 06/07 og spillerede i 11/12 1. division.

Randers Raptors har i sæsonen 2020/2021 har klubben følgende hold:

- Herrehold i 2. division

- Damehold i 2. division

- Ungdomshold U11, U13 & U15

- Oldboyshold (30+ år)

- Seniorhold (50+ år)

-Samfundshold (Demens)

Eksterne henvisninger 
 Randers Raptors officielle hjemmeside

Floorballklubber fra Danmark
Raptors
Stomi

Stomi er et medicinsk term for åbning. Dette kan enten være naturlig eller kirurgisk skabt. En almindelig stomi placeres på bugvæggen i en af de to muskler, der løber på hver sin side af navlen.

Det anslås, at cirka 10.000 personer i Danmark har stomi. Der er for manges vedkommende tale om en livsnødvendighed, idet de må leve med en pose på maven i tilfælde af kolostomi. I Danmark varetager Stomiforeningen COPA interesser for stomi- og reservoiropererede, samt personer med sygdomme, der kan føre til anlæggelse af stomi/reservoir.

Stomityper 

Der findes flere forskellige stomityper. De mest almindelige stomityper er:
Kolostomi: Forbindelsen til endetarmen og sidste del af tyktarmen afbrydes, og tyktarmen føres ud gennem bugvæggen i en stomi.
Ileostomi: Hele tyktarmen afbrydes eller fjernes. Ileostomien placeres i højre side af bugen (tyndtarmen føres ud gennem bugvæggen).
Urostomi: Man tager et stykke af tyndtarmen, fører urinlederne (stykket mellem nyrerne og urinblæren) og syer dem fast til tarmstykket. Den anden ende af tarmstykket føres ud gennem bugvæggen som en stomi.
Desuden findes der andre stomityper, som f.eks. Malone-stomi, Neo-Malone-stomi m.v.

Eksempler på sygdomme der kan medføre stomi 

Kræft i tyktarm/endetarm
Colitis ulcerosa
Morbus Crohn

Eksterne henvisninger 

 Patientnetværket for tarmkræft 

Kirurgiske behandlinger
Skandinavisk Film Kompagni

Skandinavisk Film Kompagni (SFK) var et dansk film- og tv-produktionsselskab, der blev grundlagt i 1996 af journalisterne Jørgen Koldbæk og Erik Stephensen. Indtil 2005, hvor JP/Politikens Hus købte 50% af aktierne, var selskabet 100% medarbejderejet.

SFK producerede programmer til både danske og udenlandske tv-stationer, bl.a. Aha for DR1 og alt dansk indhold på TV2 Charlie. Siden 2001 har selskabet også produceret levende billeder til internet-tv.

Blandt medarbejderne var Michael Meyerheim, Ole Stephensen, Jarl Friis-Mikkelsen og Cecilie Frøkjær.

Selskabet havde hovedsæde i en tidligere fabriksbygning på Ydre Østerbro, men havde også lokaler i Filmbyen i Århus.

1. januar 2010 solgte Skandinavisk Film Kompagni til Monday Media.

Eksterne henvisninger 
 Skandinavisk Film Kompagnis hjemmeside 
 Monday Media køber Skandinavisk Film Kompagni

Filmselskaber fra Danmark
Etableret i 1996
Ophørt i 2010
Cha-cha-cha

Cha-cha-cha er navnet på en latinamerikansk dans, der stammer fra Cuba. 

Den danses til musik af samme navn, der blev introduceret af den cubanske og violinist og komponist Enrique Jorrín i 1951 med nummeret La Engañadora. Rytmen udvklede han fra den ældre cubanske dans, danzón, ved en synkopering af 4-slaget. Musikken er i 4/4-takt. Danserne i Havana opfandt en dans til musikken, hvorved navnet opstod. Navnet er et onomatopoietikon, udledt af güiroens rytme og lyden fra dansernes trin.

Dansen 
Danses Contra Tiempo startende med Cha Cha Chá-trinene på fjerde taktslag, mellemtrin mellem fjerde og femte taktslag og det tredje cha på femte taktslag, herefter de to følgende trin på sjette og syvende taktslag og herefter så forfra igen: Cha Cha Chá, 1, 2, Cha Cha Chá, 1, 2, osv. Cha Cha Chá-trinene har oprindeligt sit udspring i dansen Mambo. 

Dansen kom til USA i 1954 som selskabsdans, og senere i 1959 var Amerika vilde  med Cha Cha Chá. Dansestudierne rapporterede, at det var den mest populære dans overhovedet.
Dansen kom til Europa nogenlunde på samme tid som i USA, hvor den blev lige så populær.
Cha Cha Chá er stadig en af de mest populære latinamerikanske danse.

Der findes flere forskellige stilarter indenfor dansen: Den oprindelige cubanske stilart, der er en social dans og en blanding af improviserede og koreograferede elementer med sværere trinsekvenser end ovenfor nævnte, der danses til musik i mange forskellige tempi. Og så er der den konkurrenceskabte ballroom-version, der er 100% koreograferede med bevægelse over et større gulvarial med tempo omkring 32 takter i minuttet. Slutteligt er der to nyere næsten rent improviserende stilarter: En X-body salsa version samt en Cubansk salsa version, som begge danses med de ovennævnte relativt simple trin med brug af respektivt X-body salsa figurer og cubansk salsa figurer.

Fodnoter

Eksterne henvisninger 

Danse
Engelsk vals

Engelsk vals er en pardans i 3/4 dels takt, og danses i langsommere tempo end wienervals, takten er ca. 30 takter pr. minut  Engelsk vals er afledt af den amerikanske boston-vals og blev standardiseret og godkendt som selskabsdans i 1929.

Danse
Ettore Sottsass

Ettore Sottsass (født 14. september 1917 i Innsbruck, død 31. december 2007 i Milano) var en italiensk arkitekt og designer.

Sottsass var gennem 20 år designer for Olivetti og designede bl.a. rejseskrivemaskinen Olivetti Valentine i 1969.

Han har desuden designet butikker og showrooms for Esprit og køkkenudstyr for Alessi. Ettore Sottsass var med til at danne tegnestuen Sottsass Associati i 1980 og det italienske designkollektiv Memphisgruppen i 1981.

Referencer

Eksterne henvisninger 

Arkitekter fra Italien
Designere fra Italien
Personer fra Innsbruck
Lovns Bredning

Louns Bredning udgør en del af Limfjorden og adskiller halvøerne Himmerland, Fjends og Salling. 

Mod syd afgrænses Louns Bredning af Virksunddæmningen og    Hjarbæk Fjord; Mod øst når den ved passagen mellem Jelse Odde i syd og Melbjerg Hoved ud til den nordlige forbindelse gennem Hvalpsund til resten af Limfjorden, og den sydgående fjordarm Skive Fjord.

Louns Bredning  er et internationalt naturbeskyttelsesområde  under Natura 2000 projektet, og er både fuglebeskyttelsesområde og EU-habitatområde.

Eksterne kilder og henvisninger 

Naturområder i Danmark
Limfjorden
Fredede arealer i Danmark
EU-habitatområder i Danmark
Fuglebeskyttelsesområder i Danmark
Bredninger i Danmark
William Francis Butler

William Francis Butler (31. oktober 1838–7. juni 1910) var en britisk generalløjtnant, forfatter og eventyrer.

Han var fra Suirville i Ballyslatteen nær Bansha i Tipperary i Irland og gik ind i hæren som menig ved lejren Fermoy i 1858, blev kaptajn i 1872 og major i 1874. Han udmærkede sig i Red River–ekspeditionen (1870–71) og Ashanti–operationerne i 1873–74 under Garnet Wolseley og fik Bath-ordenen i 1874. Han tjente igen med general Wolseley i Zulukrigen som oberstløjtnant, Tel el-Kebir (efter at han blev gjort til dronningens adjudant) og Sudan i 1884–86, hvor han tjente som oberst i 1885 og brigadegeneral i 85–86. Han tjente som brigadegeneral i Egypten frem til 1892 da han blev forfremmet til generalmajor og stationeret i Aldershot efter at han fik kommandoen over det sydøstlige distrikt.

Han efterfulgte general William Howley Goodenough som øverstkommanderende i Sydafrika i 1898 med den lokale grad generalløjtnant. For en kort periode (december 1898–februar 1899), under fraværet til Alfred Milner som var i England, fungerede han som højkommisær og guvernør for Kapkolonien. I denne position, og efter sin militære erfaring, udtrykte han syn på mulighederne for krig som regeringen ikke synes godt om i Storbritannien. Som konsekvens af dette blev han beordret hjem for at lede det vestlige distrikt og holdt denne post til 1905. Han holdt også kommandoen i Aldershot i en kort periode i 1900–01. Butler blev forfremmet til generalløjtnant i 1900 og fortsatte sin karriere før han forlod kongens tjeneste i 1905. Han pensionerede sig da sammen med sin kone til Bansha Castle i Tipperary hvor han døde fem år senere i en alder af 71 år. Han blev begravet ved Killaldriffe ikke langt fra sit hjemsted.

Han havde længe været kendt som en beskrivende forfatter, siden hans offentliggørelse af The Great Lone Land (1872) og andre værker, og han var biografen (1899) til George Pomeroy Colley. Han giftede sig den 11. juni 1877 med Elizabeth Thompson, en anerkendt maler af slagscener, blandt andet The Roll Call (1874), Quatre Bras (1875), Rorke's Drift (1881), The Camel Corps (1891) og The Dawn of Waterloo (1895).

Litteratur 
 William Francis Butler (1872). The Great Lone Land; a Narrative of Travel and Adventure in the North-West of America. London.
 William Francis Butler (1873). The Wild North Land: Being the Story of a Winter Journey, with Dogs, Across Northern North America. London.
 Lieut.-General The Rt. Hon. Sir W. F. Butler G.C.B. (1911). Sir William Butler. An Autobiography London.
 Eileen Gormanston; Atkins (1953). A Little Kept. London & New York.
 Edward Alexander McCourt (1967). Remember Butler. The Story of Sir William Butler. Toronto.
 Martin Ryan (2003) Sir William Francis Butler, a life 1838-1910. Dublin.

Generaler fra Storbritannien
Dansk Arkitektur Center

Dansk Arkitektur Center (DAC) er en international kulturattraktion, der formidler viden om arkitektur, byggeri og byudvikling med fokus på fremtiden.

Dansk Arkitektur Center er konstitueret som en fond med et finansielt grundlag i et offentligt-privat partnerskab mellem Realdania og staten. Staten er repræsenteret ved Erhvervsministeriet, Kulturministeriet og Indenrigs- og Boligministeriet.

Dansk Arkitektur Center ligger i BLOX midt i København og er en del af Københavns Kulturkvarter. Som omdrejningspunkt for kulturel og erhvervsmæssig udvikling af dansk arkitektur, byggeri og byudvikling gennemfører Dansk Arkitektur Center faglige, erhvervsrettede og kulturelle aktiviteter og projekter med det formål at:
 Øge samarbejdet mellem arkitekt- og byggebrancherne, så aktørerne sammen kan bidrage til udvikling af arkitektur, byggeri og byudvikling
 Skabe værdi for samfundet generelt
 Opnå større interesse og forståelse for arkitekturen blandt den brede befolkning.

Eksterne henvisninger 
 Dansk Arkitektur Centers hjemmeside
 BLOX's hjemmeside
 

Københavnske seværdigheder
Arkitektur Center
Bygninger, konstruktioner og anlæg i Københavns Kommune
Arkitektur Center
Monarki (Storbritannien)

Det Forenede Kongerige Storbritannien og Nordirlands monarki (normalt omtalt som enten det britiske eller engelske monarki) er navnet på den konstitutionelt monarkiske styreform, som findes i Det Forenede Kongerige, og i de britiske oversøiske territorier og kronbesiddelserne. Den nuværende monark, Charles III, har regeret siden den 8. september 2022. Han selv og hans familie varetager en række officielle, ceremonielle og repræsentative pligter. Som konstitutionel monark, er kongens handlinger begrænset til ikke-partipolitiske funktioner, såsom at adle borgere, udnævne premierministeren og udskrive valg. Selvom den faktiske regeringsmagt udøves af Hans Majestæts regering, sker dette på kongens vegne og i hans navn. 

Den britiske monark har også formel position som den højeste leder af Den engelske kirke, samt er statsoverhoved for Commonwealth of Nations og statsoverhoved i 14 andre kongeriger. De er:

Tronarving  
Tronfølgen er senest ændret den 26. marts 2015, da Succession to the Crown Act 2013 trådte i kraft. 
William, prins af Wales, ældste son af Charles III, blev tronarving i 2022. Hans titler er prins af Wales, hertug af Cornwall og greve af Chester i England, og hertug af Rothesay og greve af Carrick i Skotland.

Liste over Storbritanniens monarker

Eksterne henvisninger 
 Kongehusets hjemmeside
Peregrine Maitland

Peregrine Maitland (6. juli 1777–30. maj 1854) var en britisk soldat og koloniadministrator.

Han blev født i Long Parish House i Hurstbourne i Hampshire og var den ældste af de fem sønner til Thomas (død 1798) og Jane Maitland. Han sluttede sig til Grenadier Guards som 15 år gammel og udmærkede sig i slaget ved Waterloo. Maitland blev udnævnt til guvernørløjtnant af Øvre Canada i 1818 og støttede Family Compact som dominerede provinsen. Han forsøgte at begrænse og reformere proamerikanske tendenser i kolonien og modstod kravene til radikale i regeringen. Hans tid i Øvre Canada endte i 1828 da han blev udnævnt til guvernørløjtnant i Nova Scotia hvor han tjente fra 1828 til 1834.

Maitland rejste til Indien og blev øverstkommanderende for hæren i Madras i 1836 hvor han blev i to år. Han blev guvernør i Kapkolonien i 1844, men blev fjernet under xhosakrigen.

Referencer 
 Sherwood, George, red., The Pedigree Register, London, September, 1908, pps:154-5.
 Bannerman, W. Bruce, FSA, red., Miscellanea Genealogica et Heraldica, 4th series, London, 1908, vol.2, p.317.

Eksternt link 
 Biografi hos Dictionary of Canadian Biography Online

Personer fra Storbritannien
Henry Hugh Clifford

Sir Henry Hugh Clifford (12. september 1826–12. april 1883) var en britisk generalmajor. Han fungerede også for en tid som guvernør i Kapkolonien.

Løjtnant Clifford ledede et angreb i Krimkrigen under slaget ved Inkerman den 5. november 1854. Han fik senere Victoria Cross for sine handlinger den dag.

Generaler fra Storbritannien
Schwarzenbergplatz

Schwarzenbergplatz er en af de mest kendte pladser i centrum af Wien. Pladsen er opkaldt efter Karl Philipp Fürst Schwarzenberg.

Her grænser wienerbezirkene Landstraße, Wieden og Innere Stadt op mod hinanden.

De omkringliggende bygninger stammer ligesom Ringstraßenpalais fra slutningen af det 19. århundrede. Kendt er bl.a. "Haus der Industrie", der huser Industriellenvereinigung og som ligger over for Haus der Wiener Kaufmannschaft, den nuværende bygning for Wirtschaftskammer Österreich. Burgtheater har her et lille spillested kaldet "das Kasino". Ligeledes ligger bygningen, der huser den franske ambassade i Østrig, på pladsen og har gjort det siden 1914.

Eksterne henvisninger 

 Overblik over Schwarzenbergplatz

Pladser i Wien